རྙེ་བློ་བཟང་བསྟན་པའི་རྒྱལ་མཚན་དང་བློ་བཟང་བསྟན་པ་རྒྱ་མཚོས་བརྩམས་པ་དང་མཚོ་སྔོན་མི་རིགས་དཔེ་སྐྲུན་ཁང་གིས་དཔར་དུ་བསྐྲུན།གཞུང་འདིར་དབེན་པའི་གནས་སུ་སྒྲུབ་པའི་རྒྱལ་མཚན་ལྷུར་བཞེས་ནས་སྒོ་གསུམ་བག་ཡོད་དང་ལྡན་པའི་བསླབ་ཁྲིམས་ངོ་ལྐོག་མེད་པར་སྲུང་ཞིང་ཟབ་ལམ་རིམ་གཉིས་ཀྱི་ཏིང་ངེ་འཛིན་ལ་གཞོལ་བའི་འདུལ་འཛིན་ཆེན་པོ་བྱ་བཏང་ངུར་སྨྲིག་འཆང་བའི་དགེ་འདུན་བགྲང་ལས་འདས་པའི་མགོན་དང་སྐྱབས་སུ་གྱུར་པས།མཉམ་མེད་ཐུབ་པའི་རྒྱལ་ཚབ་དམ་པ་ཞབས་པད་བཀྲ་ཤིས་ཀྱི་རི་མོ་གང་དུ་བཀོད་པ་དེར་བདེ་སྐྱིད་ཀྱི་དགའ་སྟོན་རྒྱས་ཤིང་།སྐྱེ་བོ་མི་བསྲུན་པ་རྣམས་ཀྱང་སྐུ་མཐོང་ཞིང་གསུང་ཐོས་པའི་མོད་ལ་དགེ་བའི་ལས་ལ་གཞོལ་བ་སོགས་འགྲོ་བ་མཐའ་དག་རྣམ་པར་དཀར་བའི་ལམ་ལ་འགོད་པར་མཛད་པའི་རྒྱལ་སྲས་བདག་ཉིད་ཆེན་པོ་དོན་སླད་མཚན་ནས་སྨོས་ན།རྗེ་གསེར་ཁང་བ་བློ་བཟང་བསྟན་འཛིན་རྒྱ་མཚོ་ཞེས་གྲགས་སྙན་རྒྱལ་བ་སྲས་བཅས་ཀྱི་སྤྱན་སྔར་ཀུན་ཏུ་བཟང་པོའི་མཆོད་པའི་སྤྲིན་གྱི་ཕུང་བོར་གྱུང་པ་དེ་ཉིད་ཀྱི་རྣམ་པར་ཐར་པ་བརྗོད་ཡོད།